Equilibri, rigor i encert

Amèlia Boluda recupera una obra, estrenada fa 21 anys, que conserva l’essència de la versió original i que ara presenta amb una mirada polièdrica que la fa actual als nostres temps.

La personalitat de Frida Kahlo i els conceptes pels quals va lluitar com són l’actitud des de la seva condició de dona, la lluita davant els seus defectes físics i la defensa dels seus ideals, és el contingut principal d’aquesta obra que deixa de banda, la gran aportació que l’artista mexicana ha deixat al món com pintora. El fet que el color està pràcticament absent i que predomina el blanc i la lluminositat, subratlla la voluntat de dedicar aquesta obra a la persona de Frida Kahlo, com a dona i defensora d’unes llibertats.

La celebració dels seixanta anys de la mort de la pintora és un bon motiu per recobrar una obra que forma part del patrimoni de la dansa contemporània catalana, patrimoni davant el qual Boluda es mostra molt sensible de protegir i lluita per evitar que coreografies emblemàtiques puguin quedar en l’oblit.

Des d’una visió diferent de l'original, la coreògrafa ha construït una obra rigorosa, equilibrada en ritme escènic i encertada en la forma d’ordenar els fragments que no avancen de manera cronològica. Un altre encert d’aquesta estrena és la selecció dels intèrprets, ballarins que provenen de tres generacions, fet que provoca un bon intercanvi d’energies, si bé evidencia petites desigualtats en el nivell tècnic i en la pàtina del moviment.

La coreògrafa, que apareix a escena submergida en el record dels temps en què va crear l’obra, dóna pas a l’aparició de Xavier Auquer, Bebeto Cidra i Joan Palau, Roser López Espinosa, Darío Barreto, Anna Hierro, Sara López i Paloma Muñoz, vuit intèrprets que aconsegueixen notables solos, alguns de contingut dolorós i apassionat, i moments corals brillants que escenifiquen l’alegria i vitalitat del poble mexicà.

Lluny d’un llenguatge descriptiu, Frida s’eleva damunt uns fonaments sòlids que apuntalen unes imatges terriblement àrides i eixutes, i unes altres plenes de vitalitat i d’energia. Estats emocionals contraposats que vénen a descriure els que vivia l’artista mexicana davant la seva postració física i la presó que li representava la cotilla que li oprimia el cos; amb el seu turbulent amant Diego Rivera i amb els seus amics els catxutxes, grup d’artistes revolucionaris.

Una escenografia basada en un gran llit i un mirall penjat, obra de José Menchero, aporta dramatisme, mentre que la projecció d’unes imatges de Frida Kahlo provoquen grans dosis d’emoció davant un muntatge que té com gran puntal la composició original de Xavier Maristany, que ha creat uns sons i ritmes contundents que subratllen l’atmosfera de cada escena i que, en aquesta ocasió, han estat interpretats en directe per Roger Martínez, Juan de Diego, Jordi Gómez, Joan Palà i Rosalia Vila, aquesta última emocionant en el bolero escrit també per Maristany a partir de textos del diari de Frida Kalho.
Montse Otzet. Recomana, 27 juliol 2014

______________________________________________________ 
Escassos moments de plasticitat

Coincidint amb els 60 anys de la mort de Frida Kahlo, el Festival Grec ha volgut recuperar una coreografia del 1993 del col·lectiu Ballet Contemporani de Barcelona estrenada i dirigida de nou per Amèlia Boluda. Una oportunitat per fer revisió de la història coreogràfica del país, tan poc reconeguda, però sobretot per demanar-nos sobre la qüestió de la revisitació de peces com aquesta.
El personatge i l'obra, impossibles de discernir en el cas de la pintora mexicana, tenen també múltiples aparences: el feminisme, la identitat nacional, les avantguardes, la bisexualitat, els amors (i fracassos), el dolor i la salut, el compromís social i cultural. Són els mil instints de vida que va desplegar no només a través de les seva obra, sinó també de les seves relacions, el seu posicionament artístic i polític, els instants de pura supervivència física i els molts viratges biogràfics que l'han convertit en una de les artistes del segle XX que més fascinació crea. Sigui així o hi hagi també una certa magnificació, el cert és que sota una aparença dura i marcadament llibertària, s'hi amagaven tantes coses o tan poques que mai no sabrem desxifrar-les. Ella mateixa deia: "Lo único que sé es que pinto porque lo necesito." Serà precisament per aquest motiu que hi ha tantes Fridas com lectures i intencions vulguem fer.
La del Ballet Contemporani de Barcelona resulta vint anys més tard de la seva estrena, insuficient i simplificadora. Potser en aquell llunyà 1993 tenia un sentit reivindicatiu de la figura i l'obra, però després de la infinitud d'anàlisis, estudis, exposicions, reivindicacions i explicacions sobre Frida Kahlo, traslladar aquelles múltiples facetes de l'artista a un bon reguitzell de quadres coreogràfics on es despleguen i es van abordant els diversos aspectes abans esmentats, resulta limitant. La compartimentació en petits fragments, impedeix una visió general i, el que resulta més complicat, fixa la mirada en excés en la biografia, oblidant precisament aquella necessitat interior, inescrutable i a la qual es referia la pròpia artista: la necessitat. Davant d'una veritat com aquesta, jo diria que sobra cap altra cosa que no sigui la contemplació: dels seus quadres (sorprenentment només se'n projecta un) i dels ballarins llegint-los.
I és una llàstima, perquè de fixar-nos només en els intèrprets, la Frida d'Amèlia Boluda disposa de suficients moments de plasticitat, ball enèrgic, música excepcional en directe, simplicitat escènica, simbologia efectista i desplegament màgic que fa innecessari cap altra narrativa que les múltiples intencions i mirades que sobre l'obra de la mexicana podem fer amb tot el que ja sabem a dia d'avui. Sobra en aquesta peça saber què va passar i falta aprofundir més en allò que ens fa sentir o pensar. Perquè la nostra percepció de les coses també ha variat 20 anys després de la primera coreografia i no podem demanar al públic suspendre atemporalment les seves lectures només perquè es tracti d'una recuperació (necessària!) del patrimoni coreogràfic del país. I perquè pictura est laicorum literatura té escrit Roman Gubern. Com la dansa pot ser el seu gest en moviment. I la pintura de la Frida Kahlo, la seva autorepresentació més fidel.
Jordi Sora i Diumenjó. Recomana, 26 juliol 2014

______________________________________________________
Una Frida sin sorpresas

El público que asistió hace 21 años al estreno de Frida, bailado por el Ballet Contemporani de Barcelona, no encontró grandes cambios coreográficos en la versión que se ha ofrecido en el Mercat de les Flors dentro del Grec. Su autora, Amèlia Boluda, ha apostado por aumentar el número de bailarines y músicos en escena, pero ha sido fiel a su vocabulario coreográfico inicial. Y ahí reside el encanto de esta pieza. El espectador se sumerge en el túnel del tiempo y se reencuentra en una época relevante de la historia de la danza contemporánea de este país. El año de 1993 sitúa el espectador en una Barcelona pletórica tras los Juegos Olímpicos y en donde los grupos de danza contemporánea se consolidaban o nacían a una velocidad vertiginosa.

En esos años Boluda, fascinada por la apasionante vida de Frida, creó una pieza para su compañía, arriesgada en varios aspectos, uno la música. El compositor Xavier Maristany ideó una pieza muy contemporánea, con connotaciones de música mexicana, una partitura que ha resistido el paso del tiempo y que aún hoy conserva intacta su árida modernidad. Partitura muy bien interpretada en esa ocasión por miembros procedentes del Taller de Musics. También cuenta con la participación de la cantante Rosalía Vila.

En cuanto al vocabulario coreográfico es de una gran sobriedad y abstracción. Boluda en aquellos años había estudiado en la escuela de Merce Cunningham de Nueva York y quiso depurar la pasión y voluptuosidad que emanaba de la personalidad de la pintora mexicana a través de un baile lineal y abstracto, marcado por el trazo curvo, aspecto que en aquel momento sorprendió al público. En la versión actual al contar con nueve bailarines ha podido multiplicar los dúos y los solos. Así el personaje de Frida y Diego Rivera se desdobla en varias caras, lo que enriquece el espectáculo. La autora no abusa del juego escenográfico con la silla de ruedas y evita el tópico fácil. En esta ocasión ha contado con Carlota Subirós en la dramaturgia.

En esta Frida, Amèlia únicamente aparece unos instantes en escena al principio del espectáculo para evocar su recuerdo como creadora. En cuanto a los bailarines la coreógrafa ha querido contar con exintérpretes de su ballet, como Joan Palau y Bebeto Cidra, que se mezclan con la nueva generación de bailarines Xavier Auquer y Dario Barreto. Mención especial merecen todas las jóvenes Fridas, Anna Hierro, Roser López Espinosa, Sara López y Paloma Muñoz, cada una de ellas encarnan con dinamismo un matiz de la personalidad de la artista azteca.

Carmen del Val. El País, 28 juliol 2014

